เรื่องร้องเรียน (สายไฟ,ต้นไม้) วันที่ 2022-06-13 12:50:01 — แขวงบางบำหรุ เขตบางพลัด กรุงเทพมหานคร
สวัสดีค่ะ....ดิฉันเป็นชาวบ้านที่อาศัยอยู่ในชุมชนวัดรวก ซอยจรัญสนิทวงศ์ 57 แขวงบางบำหรุ เขตบางพลัดค่ะ 

ขณะนี้ดิฉันประสบปัญหาเดือดร้อนเป็นอย่างมากกับกลิ่น เสียง และสิ่งปฏิกูลของสัตว์เลี้ยง ที่เกิดจากกลุ่มคนที่เห็นแก่ตัวได้นำเป็ด ไก่ มาเลี้ยง พร้อมนำข้าวของเครื่องใช้มาวางไว้บนพื้นที่สาธารณะ ที่อยู่ในความดูแลของสำนักงานเขตบางพลัดค่ะ ซึ่งคนเลี้ยงยังคงนำอาหารมาให้สัตว์เลี้ยงของเค้าทุกเย็น โดยไม่สนใจว่าพื้นที่บริเวณดังกล่าวเป็นพื้นที่สาธารณะใช้ประโยชน์เพื่อส่วนรวม ไม่สามารถใช้ประโยชน์ส่วนตนได้ พลอยส่งผลให้แม่น้ำลำคลองที่อยู่บริเวณนั้นเน่าเหม็นไปด้วย  ทั้งนี้จึงอยากให้หน่วยงานที่เกี่ยวข้องเข้ามาดำเนินการตรวจสอบ พร้อมจัดการแก้ไขปัญหาดังกล่าว เพื่อไม่ให้เกิดการกระทำเลียนแบบ ประชาชนจะได้กลับมาใช้พื้นที่สาธารณะแบบถูกหลักอนามัย ไม่เป็นแหล่งสะสมของเชื้อโรค และกลับมามีความสุขกับการดำรงชีวิตได้ต่อไป
       นอกจากนี้ ดิฉันอยากให้สำนักงานเขตบางพลัด หรือหน่วยงานที่เกี่ยวข้องเข้ามาดำเนินการตัดต้นไม้ที่อยู่บริเวณเดียวกัน เนื่องจากต้นไม้สูงใหญ่ เลยสายไฟไฟ้า ช่วงนี้ฝนตกพายุเข้า เกรงว่าหากต้นไม้ล้มจะเป็นอันตรายต่อชีวิตและทรัพย์สินของประชาชนได้ค่ะ 

ขอบคุณค่ะ